O tamil (தமிழ், /tæmɪɻ/) ye una luenga dravidica parlata por bells 77 millons de presonas, sobre tot situatas a lo sud d'a India, con una important minoría a lo noreste de Sri Lanka. Se'n conserban escritos dende fa más de 2.000 anyos, muitos d'una literatura muit rica, replegata en as antolochías "cankam". O idioma se considera oficial en quatre estatos diferents d'a India, en Sri Lanka y en Singapur. O sistema d'escritura tamil ye un alfabeto silabico derivato d'o brahmi.